**KUTSESTANDARD**

**Hambaraviassistent, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Hambaraviassistent, tase 5 | 5 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Hambaraviassistent on suutervishoiu töötaja, kes abistab hambaarsti ja/või suuhügienisti vastavalt iga tööetapi iseloomule, sh neljakäetöö meetodil, saavutamaks optimaalset ravitulemust.  Hambaraviassistendi töö on osaleda aktiivselt hambaravi meeskonna liikmena kvaliteetse suutervishoiuteenuse tagamisel ja nõustada erinevaid sihtgruppe suutervise teemadel. Olulisel kohal on hügieeni-, anti- ja aseptika nõuete järgimine. Hambaraviassistent on võimeline iseseisvalt ja korrektselt täitma hambaarsti poolt delegeeritud ülesandeid.  Hambaraviassistent töötab hambaravi kabinetis, mis koos vastava sisustusega peab tagama nii patsiendile kui personalile turvalise keskkonna. Töös võib esineda erinevaid tervist kahjustavaid faktoreid (nt sundasend, rutiinsed liigutused, keemilised, bioloogilised jt ohutegurid). |
| Ettepanekud töö kirjelduse kohta |
| **A.2 Tööosad** |
| A.2.1 Patsiendilt anamneesi kogumine  A.2.2 Patsiendi nõustamine suutervise küsimustes  A.2.3 Meditsiiniseadmete ja instrumentide ettevalmistamine, hooldamine ja kasutamine  A.2.4 Hambaravikabineti varustamine materjalidega  A.2.5 Hambaarsti assisteerimine raviprotseduuride tegemisel  A.2.6 Menetlused pea- ja kaelapiirkonna radioloogias |
| Ettepanekud tööosade kohta |
| **A.3 Kutsealane ettevalmistus** |
| Hambaraviassistent on läbinud erialase kutseõppe õppekava. |
| Ettepanekud kutsealase ettevalmistuse kohta |
| **A.4 Enamlevinud ametinimetused** |
| Hambaraviassistent, hambaarsti abiline, hambaarsti abi, hambaarsti assistent. |
| Ettepanekud enamlevinud ametinimetuste kohta |
| **A.5 Regulatsioonid kutsealal tegutsemiseks** |
| Regulatsioonid kutsealal töötamiseks puuduvad. |
|  |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada kõik kompetentsid. |

|  |
| --- |
| **B.2 Hambaraviassistendi****üldoskused** |
| Tegevusnäitajad:   1. suhtleb konstruktiivselt, sallivalt ja lugupidavalt; 2. kohandub meeskonnaga, toetab meeskonna tulemuslikku tegutsemist, aitab luua meeskonnavaimu; vajadusel juhendab kolleege, toetab teisi, märkab ja tunnustab nende panust; 3. arvestab patsiendi erivajadusega ning valib sobiva käitumis- ja suhtlemisviisi, arvestades patsiendi vanuse, puude ja toimetulekuga; 4. järgib oma töös eetilisi tõekspidamisi ja kutsealaga seonduvaid õigusakte; arvestab organisatsioonis kehtestatud nõudeid; 5. lähtub oma töös tööohutus-, hügieeni- ja töötervishoiunõuetest ning kasutab isikukaitsevahendeid; järgib a- ja antiseptika- ning jäätmekäitlusnõudeid; 6. täiendab ja arendab pidevalt oma erialateadmisi ja -oskusi nii oma töö kitsama eripära kui ka eriala üldiste arengute lõikes; 7. kasutab oma töös eesti keelt tasemel B2 ja vene keelt osaoskuste „rääkimine“ ja „mõistmine“ osas tasemel B1 (vt lisa 1 „Keele oskustasemete kirjeldused“); kasutab korrektselt erialaterminoloogiat; 8. kasutab oma töös asjakohast hambaravialast tarkvara ja tarkvaraprogramme (nt ravihaldusprogramme); kasutab oma töös arvutit vastavalt DigComp enesehindamise skaala (lisa 2) Algtasemel kasutaja tasemele; 9. kasutab ergonoomilisi töövõtteid; 10. vajadusel annab esmaabi; 11. kasutab materjale ning vahendeid ökonoomselt. |
| Ettepanekud üldoskuste kohta |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Patsiendilt anamneesi kogumine** | **EKR tase 5** |
| Tegevusnäitajad:   1. loob patsiendiga kontakti, tutvub tema vajaduste, ootuste ja hetkeolukorraga; 2. koostab patsienti küsitledes anamneesi ning selgitab välja patsiendi suutervist mõjutavad käitumuslikud harjumused, lähtudes erivajadustest või erihooldust vajavate patsientide probleemidest. | |
| Ettepanekud tööosa kohta | |
| **B.3.2 Patsiendi nõustamine suutervise küsimustes** | **EKR tase 5** |
| Tegevusnäitajad:   1. õpetab patsiendile suuhügieenivõtteid, viib läbi motiveeriva intervjuu; 2. viib läbi grupinõustamisi suutervise valdkonnas lähtuvalt kaasaegse meditsiini seisukohtadest. | |
| Ettepanekud tööosa kohta | |
| **B.3.3 Meditsiiniseadmete ja instrumentide ettevalmistamine, hooldamine ja kasutamine** | **EKR tase 5** |
| Tegevusnäitajad:   1. puhastab ja desinfitseerib tööpiirkonna; järgib isiklikke ja hambaraviruumi hügieeninõudeid (sh kätehügieen, tööriided, isikukaitsevahendid); 2. puhastab, desinfitseerib, komplekteerib ning vajadusel pakendab ja steriliseerib meditsiiniseadmed ja instrumendid, lähtudes kehtestatud nõuetest; 3. valmistab töökeskkonna ja raviseadmed ette patsiendi vastuvõtmiseks vastavalt raviplaanile (nt kirurgia, endodontia, parodontoloogia); 4. korrastab protseduuri või operatsiooni järgselt patsiendi ja protseduuri- või operatsiooniruumi; 5. hooldab hambaravis kasutatavaid meditsiiniseadmeid ja instrumente (sh roteeruvad instrumendid), lähtudes nende kasutus- ning hooldusjuhendist; 6. teritab käsiinstrumente lähtuvalt instrumendi eripärast; 7. jälgib hambaravis kasutatavate meditsiiniseadmete ja muude seadmete töökorras olekut; meditsiiniseadmete ja instrumentide kõrvalekallete või rikete tuvastamisel informeerib vastutavat isikut. | |
| Ettepanekud tööosa kohta | |
| **B.3.4 Hambaravikabineti varustamine materjalidega** | **EKR tase 5** |
| Tegevusnäitajad:   1. hindab hambaravi töövahendite ja materjalide laoseisu, tellib vajalikke materjale või edastab vastava informatsiooni valdkonna eest vastutavale isikule; 2. jälgib materjalide, töövahendite ja seadmete olemasolu ravikabinetis, planeerib ja tellib neid vastavalt vajadusele või edastab vastava informatsiooni valdkonna eest vastutavale isikule; 3. tellib materjali reaalsetele vajadustele vastavalt; 4. võtab vastu saabunud materjalid ja töövahendid, kontrollib tellimust ning ladustab need, lähtudes kehtivast korrast; jälgib protsessi kulgu ja kehtivusaegadest kinnipidamist. | |
| Ettepanekud tööosa kohta | |
| **B.3.5 Hambaarsti assisteerimine raviprotseduuride tegemisel** | **EKR tase 5** |
| Tegevusnäitajad:   1. kontrollib patsiendi isikuandmeid ja valmistab patsiendi raviprotseduuriks ette; 2. registreerib kliinilised leiud patsiendi kaardile (nt staatus, anamnees), kasutades korrektset erialaterminoloogiat; 3. teeb suusiseseid ja suuväliseid kliinilisi fotosid, hoiustab need ettenähtud korras; 4. osaleb ravitöö protsessis neljakäe meetodil, nt ulatab protsessihetkest lähtuvalt materjale, seadmeid, instrumente; 5. hambaarsti korraldusel võtab mikrobioloogilised külvid ja teeb sülje uuringuid; teeb ise või tellib laborist mikrofloora analüüsi; 6. võtab diagnostilisi jäljendeid, lähtudes tööjuhendist; 7. töötleb ja arhiveerib mudeleid, järgides seadusest tulenevaid nõudeid ja andmekaitseseadust; 8. valmistab patisendi ette mikroskoobiga protseduuri läbiviimiseks, assisteerib hambaarsti neljakäetöö põhimõttel mikroskoobiga protseduuride tegemisel; 9. valmistab ette patsiendi ja operatsioonivälja vastavalt operatsiooni iseloomule; assisteerib hambaarsti/ näo-lõualuude kirurgi neljakäetöö põhimõttel protseduuride ja operatsioonide tegemisel; 10. assisteerib ortodonti neljakäetöö põhimõttel ortodontiliste protseduuride tegemisel. | |
| Ettepanekud tööosa kohta | |
| **B.3.6 Menetlused pea- ja kaelapiirkonna radioloogias** | **EKR tase 5** |
| Tegevusnäitajad:   1. nõustab patsienti ettevalmistamisel pea- ja kaelapiirkonna röntgenülesvõtete tegemiseks, kasutab nõuetekohaseid kaitsevahendeid; 2. teeb pea- ja kaelapiirkonna röntgenülesvõtteid vastavalt saatekirjale, protokollile, tegevusjuhendile ja kiirgusohutusnõuetele; teavitab patsienti kiirgusohust; 3. markeerib ja edastab tehtud uuringu digitaalsesse arhiivi või tööjaama; salvestab ja arhiveerib radioloogilise uuringu tulemused kvaliteetselt, lähtudes kehtivatest nõuetest. | |
| Ettepanekud tööosa kohta | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Anastassia Kuldmaa, Tallinna Hambapolikliinik  Eike Kaska, Tallinna Hambapolikliinik  Aet-Anu Raudkivi, Tallinna Hambapolikliinik  Hedy Lehtmets, Tallinna Tervishoiu Kõrgkool  Eva Vakra, KW Kliinik  Helen Lang, Eesti Hambaarstide Liit  Sirle Puidak, Hambaraviõdede Seltsing  Ragne Abel- Hiiemäe, Maxilla Hambakliinik |
| 1. Kutsestandardi kinnitaja | Tervishoiu Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number | 4 |
| 1. Viide Ametite Klassifikaatorile (ISCO 08) | 3251 Hambaraviõed ja hambaravi keskastme  spetsialistid |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Dental assistant, EstQF Level 5 | |
| **C.3 Lisad** | |
| Lisa 1[Keele osaoskuste tasemekirjeldused](http://gofile.me/3oeTg/zr5Rxz9CG)  Lisa 2 [DigComp](http://gofile.me/3oeTg/7VGjViYwu) enesehindamise skaala | |